CELEX: 32011D0718
Language: lv
Date: 2011-10-28 00:00:00
Title: Komisijas Īstenošanas lēmums ( 2011. gada 28. oktobris ), ar ko groza Īstenošanas lēmumu 2011/402/ES par ārkārtas pasākumiem, kuri piemērojami no Ēģiptes importētām grieķu trigonellas sēklām un konkrētām sēklām un pupām (izziņots ar dokumenta numuru C(2011) 7744) Dokuments attiecas uz EEZ

1.11.2011   
            
            
               LV
            
            
               Eiropas Savienības Oficiālais Vēstnesis
            
            
               L 285/53
            
         KOMISIJAS ĪSTENOŠANAS LĒMUMS
   (2011. gada 28. oktobris),
   ar ko groza Īstenošanas lēmumu 2011/402/ES par ārkārtas pasākumiem, kuri piemērojami no Ēģiptes importētām grieķu trigonellas sēklām un konkrētām sēklām un pupām
   (izziņots ar dokumenta numuru C(2011) 7744)
   (Dokuments attiecas uz EEZ)
   (2011/718/ES)
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Eiropas Parlamenta un Padomes 2002. gada 28. janvāra Regulu (EK) Nr. 178/2002, ar ko paredz pārtikas aprites tiesību aktu vispārīgus principus un prasības, izveido Eiropas Pārtikas nekaitīguma iestādi un paredz procedūras saistībā ar pārtikas nekaitīgumu (1), un jo īpaši tās 53. panta 1. punkta b) apakšpunkta i) un iii) punktu,
   tā kā:
   
               (1)
            
            
               Regulā (EK) Nr. 178/2002 izklāstīti vispārīgi principi, kas Savienības un valsts līmenī reglamentē pārtiku un barību vispār, un jo īpaši pārtikas un barības nekaitīgumu. Tajā paredzēti ārkārtas pasākumi gadījumos, ja ir acīmredzams, ka pārtika vai barība, kura importēta no kādas trešās valsts, var radīt nopietnu risku cilvēku veselībai, dzīvnieku veselībai vai videi un ka šo risku nevar apmierinoši novērst ar attiecīgās(-o) dalībvalsts(-u) veiktajiem pasākumiem.
            
         
               (2)
            
            
               Eiropas Parlamenta un Padomes 2004. gada 29. aprīļa Regulā (EK) Nr. 852/2004 par pārtikas produktu higiēnu (2) izklāstīti vispārīgi noteikumi par pārtikas produktu higiēnu. Minētajos noteikumos iekļauta prasība pārtikas apritē iesaistītajiem tirgus dalībniekiem sekot tādu sēklu un pupu ražošanai, kas paredzētas lietošanai pārtikā.
            
         
               (3)
            
            
               Konstatēts, ka dažas no Ēģiptes importētās grieķu trigonellas sēklu partijas ir Šigas toksīnu izdalošās O104:H4 serotipa Escherichia coli baktērijas (STEC) uzliesmojuma izraisītājs Savienībā. Tādēļ ar Komisijas Īstenošanas lēmumu 2011/402/ES (3) Savienībā tika aizliegts laist brīvā apgrozībā Ēģiptes izcelsmes sēklas un pupas, ko klasificē ar minētā lēmuma pielikumā uzskaitītajiem KN kodiem. Šī aizlieguma termiņš beidzas 2011. gada 31. oktobrī.
            
         
               (4)
            
            
               No 2011. gada 21. līdz 25. augustam Komisijas Pārtikas un veterinārais birojs veica Ēģiptē revīziju, lai izsekotu iespējamo cēloni nesen notikušās inficēšanās uzliesmojumiem ar E. coli baktēriju (O104:H4 serotips) Vācijas ziemeļu daļā un Bordo Francijā, kā arī lai novērtētu aizdomās turēto sēklu ražošanas un pārstrādes apstākļus minētajā trešajā valstī.
            
         
               (5)
            
            
               Tika novērtēti revīzijas konstatējumi un Ēģiptes veiktie pasākumi attiecībā uz trūkumiem tādu sēklu ražošanā, kas paredzētas lietošanai uzturā, kuras iespējams diedzēt. Minētais novērtējums liecina, ka ar Ēģiptes iestāžu veiktajiem pasākumiem konstatēto risku novēršanai nepietiek.
            
         
               (6)
            
            
               Atbilstoši Regulas (EK) Nr. 852/2004 10. pantam importētās pārtikas higiēnai cita starpā jāatbilst minētās regulas I pielikumā noteiktajām prasībām. Tomēr Ēģiptes iestāžu norādītie pasākumi nesniedz pietiekamas garantijas aktīvai apņēmībai nodrošināt ražošanu atbilstoši Regulas (EK) Nr. 852/2004 I pielikumam. Eiropas Pārtikas nekaitīguma iestāde (EFSA) līdz 2011. gada oktobra beigām pieņems zinātnisku atzinumu par risku, ko izraisa Šigas toksīnu izdalošās Escherichia coli (STEC) baktērijas un citas patogēnās baktērijas sēklās un dīgstos, asnos un no sēklām iegūtos kressalātos.
            
         
               (7)
            
            
               Līdz iespējamai uz EFSA atzinumu balstītu papildu kontroles pasākumu ieviešanai, kā arī, lai dotu Ēģiptes kompetentajām iestādēm vajadzīgo laiku, lai tās sniegtu papildu informāciju Komisijai un faktiskas garantijas attiecībā uz papildu pasākumiem riska pārvaldībai, Īstenošanas lēmumā 2011/402/ES noteiktais pagaidu aizliegums Savienībā laist brīvā apgrozībā Ēģiptes izcelsmes sēklas un pupas būtu jāpagarina līdz 2012. gada 31. martam.
            
         
               (8)
            
            
               Lai nodrošinātu šā lēmuma iedarbību attiecībā uz pielikumā uzskaitīto preču neimportēšanu, šo lēmumu piemēro no 2011. gada 1. novembra, jo ar Īstenošanas lēmumu 2011/402/ES tika aizliegts laist brīvā apgrozībā pielikumā minētās Ēģiptes izcelsmes sēklas līdz 2011. gada 31. oktobrim.
            
         
               (9)
            
            
               Tāpēc Īstenošanas lēmums 2011/402/ES būtu attiecīgi jāgroza.
            
         
               (10)
            
            
               Šajā lēmumā paredzētie pasākumi ir saskaņā ar Pārtikas aprites un dzīvnieku veselības pastāvīgās komitejas atzinumu,
            
         IR PIEŅĒMUSI ŠO LĒMUMU.
   1. pants
   Īstenošanas lēmumu 2011/402/ES groza šādi:
   
               1)
            
            
               lēmuma 2. pantu aizstāj ar šādu:
               “2. pants
               Pielikumā uzskaitīto Ēģiptes izcelsmes sēklu un pupu laišana brīvā apgrozībā Savienībā ir aizliegta līdz 2012. gada 31. martam.”;
            
         
               2)
            
            
               pielikumu aizstāj ar šā lēmuma pielikuma tekstu.
            
         2. pants
   Šo lēmumu piemēro no 2011. gada 1. novembra.
   3. pants
   Šis lēmums ir adresēts dalībvalstīm.
   
      Briselē, 2011. gada 28. oktobrī
      
         
            Komisijas vārdā –
         
            Komisijas loceklis
         
         John DALLI
      
   
   
      (1)  OV L 31, 1.2.2002., 1. lpp.
   
      (2)  OV L 139, 30.4.2004., 1. lpp.
   
      (3)  OV L 179, 7.7.2011., 10. lpp.
   
      PIELIKUMS
      
         
            “PIELIKUMS
            Ēģiptes izcelsmes sēklas un pupas, kuras līdz 2012. gada 31. martam Savienībā aizliegts laist brīvā apgrozībā:
            
                        KN kods (1)
                        
                     
                     
                        Apraksts
                     
                  
                        ex 0704 90 90
                     
                     
                        Rukolas asni
                     
                  
                        ex 0706 90 90
                     
                     
                        Sarkano biešu asni, redīsu asni
                     
                  
                        ex 0708
                     
                     
                        Pākšu dārzeņu asni, svaigi vai atdzesēti
                     
                  
                        ex 0709 90 90
                     
                     
                        Sojas pupu asni
                     
                  
                        0713
                     
                     
                        Kaltēti lobīti pākšu dārzeņi, arī mizoti vai šķelti
                     
                  
                        0910 99 10
                     
                     
                        Grieķu trigonellas sēklas
                     
                  
                        1201 00
                     
                     
                        Sojas pupas, arī šķeltas
                     
                  
                        1207 50
                     
                     
                        Sinepju sēklas
                     
                  
                        1207 99 97
                     
                     
                        Citu eļļas augu sēklas un augļi, arī sasmalcināti
                     
                  
                        1209 10 00
                     
                     
                        Cukurbiešu sēklas
                     
                  
                        1209 21 00
                     
                     
                        Lucernas sēklas
                     
                  
                        1209 91
                     
                     
                        Dārzeņu sēklas
                     
                  
                        ex 1214 90 90
                     
                     
                        Lucernas asni
                     
                  
      
      
         (1)  Šajā Komisijas īstenošanas lēmumā minētie KN kodi attiecas uz kodiem, kas norādīti Padomes 1987. gada 23. jūlija Regulas (EEK) par tarifu un statistikas nomenklatūru un kopējo muitas tarifu (OV L 256, 7.9.1987., 1. lpp.) I pielikuma otrajā daļā.”